hotchpotch/miracl-hf-unified huggingface dataset:
నత్రజని వలయం
నత్రజని వలయం అంటే నత్రజని వాతావరణం, భూభాగం, సముద్ర ఆవరణాల మధ్య వలయంలాగా సంచరిస్తున్నపుడు లోనయ్యే వివిధ రసాయనిక మార్పుల సమ్మేళనం. ఈ మార్పులు భౌతిక, జీవ సంబంధమైన చర్యల ద్వారా జరుగుతాయి. ఈ వలయంలో ముఖ్యమైన చర్యలు నైట్రోజెన్ ఫిక్సేషన్ (నత్రజని అనుబంధన), అమ్మోనిఫికేషన్ (క్షారనీకరణము), నైట్రిఫికేషన్ (నత్రీకరణ), డీనైట్రిఫికేషన్ (వినత్రీకరణ). భూవాతావరణంలో సుమారు 78 శాతం నత్రజనే ఉంటుంది.
లింగాల (అయోమయ నివృత్తి)
లింగాల పేరుతో ఒకటి కంటే ఎక్కువ స్థలాలు ఉన్నందు వలన ఈ పేజీ అవసరమైంది.
1964 నంది పురస్కారాలు
నంది పురస్కారాలు ఆంధ్ర ప్రదేశ్ ప్రభుత్వం ప్రతి సంవత్సరం ప్రకటిస్తుంది. ఈ పురస్కారాలు 1964 సం.లో మొట్టమొదటిసారిగా ప్రకటించింది.
ఆనందమానందమాయె
ఆనందమానందమాయె 2004, ఫిబ్రవరి 5న విడుదలైన తెలుగు చలన చిత్రం. శ్రీను వైట్ల దర్శకత్వం వహించిన ఈ చిత్రంలో జై ఆకాశ్, రేణుక మీనన్, జె. డి. చక్రవర్తి, ప్రీతి జింగానియా, సునీల్, దేవన్, శివాజీ రాజా, వేణు మాధవ్, ధర్మవరపు సుబ్రమణ్యం, ఎమ్.ఎస్.నారాయణ ముఖ్యపాత్రలలో నటించగా, కోటి సంగీతం అందించారు. ఇది నవదీప్ తొలి చిత్రం.
బావురు పిల్లి
బావురు పిల్లి, పులి బావురు, మరక పిల్లి, నీటి పిల్లి, ఫిషింగ్‌ క్యాట్‌ అని పిలిస్తారు దక్షిణ మరియు ఆగ్నేయ ఆసియా యొక్క మధ్య తరహా అడవి పిల్లి. బావురు పిల్లి పశ్చిమ బెంగాల్ రాష్ట్ర జంతువు. ఇవి మడ అడవులు, తీర ప్రాంత చిత్తడి నేలలలో ఎక్కువగా చేపలను వేటాడుతుంటాయి.
ఆంధ్రప్రదేశ్‌లోని కృష్ణా, గుంటూరు జిల్లాల్లోని కృష్ణా నదీ పరివాహక ప్రాంతంలో గల మడ అడవుల్లో సంచరిస్తున్నట్లు పరిశోధకులు కనుగొన్నారు. ప్రపంచవ్యాప్తంగా కేవలం ఇవి 1500 నుంచి 2000 వరకు ఉన్నట్లు అంచనా. కృష్ణా అభయారణ్యంలో అంతరించిపోతున్న మడ అడవులపై 2013 డిసెంబర్‌లో రిసెర్చ్‌ చేస్తున్న తరుణంలో సముద్ర తీరం వెంబడి వీటి ఆచూకీ తెలిసింది.
సముద్రంలో ఉండే పలురకాల చేపలు పెట్టే గుడ్లను కొన్ని రకాల చేపలు తినడం వల్ల మత్స్యసంపద వృద్ధి దెబ్బతింటోంది. అలాంటి చేపలను బావురుపిల్లి తినడం వల్ల అది సంచరించే ప్రాంతాల్లో మత్స్య సంపద పెరుగుతుంది. అంతేకాదు, అవి పర్యావరణ పరిరక్షణకు కూడా దోహదపడతాయి.
ఇవి ప్రమాదస్థితిలో ఉన్న జాతులు, అంతర్జాతీయ ప్రకృతి పరిరక్షణ సమితి అనే సంస్ధ ద్వారా సంరక్షణ స్ధితిలో భాగంగా వర్గికరించబడిన జాతులు. ఈ జాతుల యెుక్క ప్రత్యుత్పత్తి మరియు మనుగడ అభివృద్ధి చెందకపోతే ఇవి కూడా అంతరించే దశకు చేరుకుంటాయి.
దేవదాస్ గాంధీ
దేవదాస్ మోహన్‌దాస్ గాంధీ (22 మే 1900 – 3 ఆగష్టు 1957) మోహన్ దాస్ కరంచంద్ గాంధీ, కస్తూరిబాయి గాంధీ దంపతుల నాలుగవ మరియు చివరి సంతానము. ఇతడు దక్షిణ ఆఫ్రికా దేశంలోని డర్బన్‌లో జన్మించాడు. ఇతడు యువకుడిగా ఉన్నప్పుడు తన తల్లిదండ్రులతో పాటు భారతదేశానికి తిరిగి వచ్చాడు. గాంధీజీ ఆశయాలకు అనుగుణంగా ఇతడు విద్యాభ్యాసం చేశాడు. భారత దేశం తిరిగి వచ్చిన తర్వాత మొదట కాంగ్రా గురుకుల విద్యాలయంలో చేరాడు. పిమ్మట శాంతినికేతన్‌లో చదువుకున్నాడు.
ఇతడు తన తండ్రితో పాటు స్వాతంత్ర్యోద్యమంలో పాల్గొని అనేక పర్యాయాలు జైలుకు వెళ్లాడు. 1918లో మద్రాసులో దక్షిణ భారత హిందీ ప్రచార సభ ప్రారంభమైనప్పుడు ఇతడు ఆ సభ తొలి ప్రచారకునిగా హిందీ పాఠాలు చెప్పాడు. స్వదేశీ ఉద్యమసమయంలో ఆంధ్రప్రాంతంలో వాడుకలో ఉన్న సన్న నూలు వస్త్రం గాంధీజీ దృష్టికి వచ్చింది. ఆ నేత నాణ్యతకి అబ్బురపడ్డ గాంధీజీ దాని తయారీ విధానం పరిశీలించి రమ్మని తన కుమారుడు దేవదాస్ గాంధీని పొందూరు పంపాడు. ఇతడు పొందూరులో తయారయ్యే సన్న ఖాధీ శ్రేష్టతనీ, నాణ్యతనీ, కార్మికుల నైపుణ్యాన్నీ పరిశీలించి గాంధీజీకి ఒక నివేదికని సమర్పించాడు. ఇతని నివేదికని ఆధారం వస్త్రాలని పరిశీలించిన గాంధీజీ పొందూరు ఖద్దరు కళావైభవాన్ని ప్రశంసిస్తూ యంగ్ ఇండియా పత్రికలో ఓ వ్యాసం వ్రాశాడు. 
ఆర్. నటరాజ మొదలియార్ నిర్మించిన దక్షిణ భారత దేశపు తొలి మూకీ కీచకవధకు ఇతడు హిందీ భాషలో సబ్‌టైటిల్స్ వ్రాశాడు. మహాత్మాగాంధీపై తీసిన టెలివిజన్ డాక్యుమెంటరీ సీరియల్‌లో ఇతని పాత విడియో ఫుటేజీలను ఉపయోగించారు. ఇతడు పాత్రికేయుడిగాకూడా రాణించాడు."యంగ్ ఇండియా", "నవజీవన్" పత్రికలను నిర్వహించడంలో తండ్రికి సహకరించాడు. కొంతకాలం మోతీలాల్ నెహ్రూ నడిపిన "ఇండిపెండెంట్" పత్రిక సంపాదక వర్గంలో పనిచేశాడు. "హిందుస్తాన్ టైమ్స్" పత్రికకు సంపాదకునిగా వ్యవహరించాడు. అఖిల భారత వార్తాపత్రికా సంపాదకుల సంఘం, భారతీయ ప్రాచ్య వార్తాపత్రికా సంఘం, ప్రెస్ ట్రస్ట్ ఆఫ్ ఇండియా వంటి సంస్థలతో ఇతనికి సంబంధాలు ఉన్నాయి. చాలా పర్యాయాలు ఈ సంస్థలకు అధ్యక్షుడిగా ఉన్నాడు. రాయిటర్స్ వార్తా సంస్థ డైరెక్టర్ల బోర్డులో సభ్యుడిగా ఉన్నాడు.
ఇతడు మహాత్మా గాంధీ అనుయాయి, స్వాతంత్ర్య సమరయోధుడు అయిన చక్రవర్తి రాజగోపాలాచారి కుమార్తె లక్ష్మిని ప్రేమించాడు. కానీ అప్పుడు లక్ష్మి పిన్నవయస్కురాలుఆమె వయసు 15 సంవత్సరాలు, దేవదాస్ గాంధీ వయసు 28 సంవత్సరాలు కావడంవల్ల రాజాజీ, గాంధీ ఇద్దరూ ఈ జంటను ఒకరినొకరు చూసుకోకుండా ఐదు సంవత్సరాలు వేచి ఉండాల్సిందిగా ఆంక్షలు విధించారు. ఐదేళ్ల తరువాత తమ తల్లిదండ్రుల అనుమతితో 1933లో వీరిద్దరి వివాహం జరిగింది. దేవదాస్, లక్ష్మి దంపతులకు రాజమోహన్ గాంధీ, గోపాలకృష్ణ గాంధీ, రామచంద్ర గాంధీ అనే కుమారులు, తారా గాంధీ అనే కుమార్తె జన్మించారు.
ఇతడు 1957, ఆగష్టు 3వ తేదీన కాలేయ సంబంధమైన వ్యాధితో బాధపడుతూ, గుండెపోటుతో బొంబాయిలో తన 57వ యేట మరణించాడు.
చెన్నై సెంట్రల్ రైల్వే స్టేషను
చెన్నై సెంట్రల్ రైల్వే స్టేషన్ చెన్నైలో గల ప్రధాన  రైల్వే స్టేషన్ . ఇది దక్షిణ భారతదేశం లో గల అత్యంత ప్రధాన రైల్వే స్టేషన్లలో ఒకటి మరియు దక్షిణ రైల్వే జోన్ యొక్క ప్రధాన కార్యాలయం కూడా ఇది. 
చెన్నై సెంట్రల్ రైల్వే స్టేషన్  దక్షిణ భారతదేశం లో గల అత్యంత రద్దీ గా ఉండే  రైల్వే స్టేషన్లలో ఒకటి .ఇది చెన్నై నగరపు ప్రధాన ఆనావాళ్ళలో ఒకటి.దీనిని 1873 లో  జార్జ్ హార్డింగ్  అనే వాస్తుశిల్పి  రూపొందించాడు. మరల దీనికి 1959 లోను మరియు 1998 లో మార్పులు చేసారు.
ఇక్కడ నుండి ప్రతిదినం సుమారు 3,50,000 మంది ప్రయాణికులు ప్రయాణిస్తారు .చెన్నై సెంట్రల్ రైల్వే స్టేషన్ ద్వార సుమారు 269 రైళ్ళు తమ ప్రయాణాన్ని ప్రారంభించడం / ముగించడం /ఈ రైల్వే స్టేషన్ మీదుగా  ప్రయాణించడం జరుగుతుంది.సుమారు 644 రైల్వే స్టేషన్లు చెన్నై సెంట్రల్ రైల్వే స్టేషన్  తో అనుసంధానించబడినవి. ఇది దేశంలో 28వ రద్దీగా ఉండే స్టేషను.
భారతదేశంలో రైల్వేలు మొదలయిన తరువాత దక్షిణ భారతదేశం లో మద్రాసు రైల్వే కంపెని రైల్వేలను నిర్వహించేది . మొదటగా రాయపురం రైల్వే స్టేషన్ ను 1856 లో నిర్మించారు. అది కొంతకాలం మద్రాసు నగరానికి ప్రధాన  రైల్వే స్టేషన్ వుండేది. తరువాత రైల్వేలను విస్తరించినప్పుడు మద్రాసు రైల్వే స్టేషన్ (పార్క్ రైల్వే స్టేషన్) ను 1873 లో నిర్మించారు. 1907 లో మద్రాసు రైల్వే కంపెని మద్రాసు  సెంట్రల్  రైల్వేస్టేషన్ ను ప్రధాన రైల్వే స్టేషన్ గా మార్చింది .
1922 లో దీనిని   మద్రాస్ మరియు దక్షిణ మరాఠా రైల్వేలతో  అనుసందానించి మద్రాస్ సెంట్రల్ రైల్వేస్టేషన్ ను వాటికి ప్రధాన కేంద్రం గా  ఏర్పాటు చేసారు.తరువాత మద్రాసు రైల్వే కంపెని దక్షిణ భారత రైల్వే  కంపెని లో విలీనం అయింది.
దక్షిణ భారత రైల్వే 1853 లో బ్రిటన్ లో స్థాపించబడి మరియు బ్రిటిష్ వలస పాలనలో 1859 లో రిజిస్టర్ గావించబడి. గ్రేట్ దక్షిణ భారతదేశం రైల్వే (కంపెనీ) కం.గా రూపొందింనది. దీనిని తిరుచిరాపల్లి (ట్రిచ్చి) లో ప్రధాన కార్యాలయంగా 1890 లో లండన్ లో కేవలం ఒక సంస్థగా నమోదు చేశారు.
చెన్నై సెంట్రల్ రైల్వేస్టేషను‌లోని 17 ప్లాట్‌ఫారములు కలవు .వీటిలో 12 ప్రధానంగా ఎక్స్‌ప్రెస్ రైలుబండ్ల కు మిగిలినవి సబర్బన్ రైళ్ళకు కేటాయించారు. 12 ప్రధాన ప్లాట్‌ఫారములు  24 కంటే ఎక్కువ బోగీలు కల ఎటువంటి రైలుబండి నయినా కూడా తీసుకుని, నిర్వహించగలవు. . అన్ని ట్రాక్లను బ్రాడ్‌గేజ్‌గా మార్చబడనవి. 
చెన్నై సెంట్రల్ రైల్వే స్టేషన్ మీదుగా ప్రయాణించు రైళ్ళు తమ దిశను మార్చుకుని ప్రయాణించవలసిరావడం వల్ల అవి అధిక  సమయం  తీసుకుంటాయి.
ఈ స్టేషనులో లాడ్జింగ్ (బస), రెస్టారెంట్లు, కేఫ్‌లు, కాఫీ షాప్, బుక్ స్టాల్స్ (పుస్తకం దుకాణాలు), వెయిటింగ్ హాల్స్ (వేచి ఉండు మందిరాలు), క్లోక్ రూములు (అంగీ గదులు), సైబర్ కేఫ్ వంటి అనేక సౌకర్యాలు,పర్యాటక ఎజెంట్ కౌంటర్లు, రైలు విచారణ కౌంటర్లు, రైలు స్థితి ప్రదర్శన (డిజిటల్) బోర్డులు, రైలు స్థితి ప్రకటనలు, లిఫ్ట్ బ్రిడ్జి (అడుగు వంతెన) లు మొదలైనవి ప్రయాణికులు ఉపయోగించుకోవడం కోసము ఏర్పాట్లు ఉన్నాయి.
చెన్నై సెంట్రల్ రైల్వే స్టేషన్ లో గల ప్రధాన వేచియుండు మందిరం లో  (వెయిటింగ్ హాల్స్) లో సుమారు 1000 మంది వేచివుండవచ్చు. 
ప్రయాణికులకు అనారోగ్య సమస్యలు తలెత్తితే తక్షణం ప్రాథమిక చికిత్స చేసేందుకు ఇక్కడ అత్యవసర  వైద్యశాల కలదు.  ఇవది 24గంటల పాటు ప్రయాణికులకు సేవలు అందిస్తుంది.
గోపాలకృష్ణ గాంధీ
గోపాలకృష్ణ దేవదాస్ గాంధీ (జ.1945 ఏప్రిల్ 22) పదవీ విరమణ చేసిన ఐ.ఎ.ఎస్ అధికారి. అతడు 2004 నుండి 2009 మధ్య కాలంలో పశ్చిమ బెంగాల్ గవర్నర్ గా పనిచేసాడు. అతడు మహాత్మా గాంధీ మనుమడు. మాజీ ఐ.ఎ.ఎస్. అధికారిగా అతడు భారత రాష్ట్రపతికి సెక్రటరీగా పనిచేసాడు. శ్రీలంక మరియు దక్షిణ ఆఫ్రికా దేశాలకు హై కమీషనర్ గా ఉన్నారు. అతడు 2017లో భారత ఉపరాష్ట్రపతి ఎన్నికలలో యునైటెడ్ ప్రొగ్రెస్సివ్ అలియన్స్ చే నామినేట్ చేయబడ్డాడు. కానీ ఎన్.డి.ఎ అభ్యర్థి వెంకయ్యనాయుడు చేతిలో 244 ఓట్లతో ఓడిపోయాడు. వెంకయ్యనాయుడుకు 5116 ఓట్లు లభించాయి.
అతడి పితృసంబంధమైన తాతగారు మహాత్మా గాంధీ మరియు మాతృసంబంధమైన తాతగారు చక్రవర్తి రాజగోపాలాచారి (రాజాజీ) . అతడు మహాత్మా గాంధీ కుమారుడైన దేవదాస్ గాంధీ మరియు లక్ష్మీ గాంధీలకు జన్మించాడు. గోపాలకృష్ణ గాంధీ రాజ్ మోహన్ గాంధీ, రామచంద్ర గాంధీ మరియు శ్రీమతి తారా భట్టాచర్జీ (గాంధీ) లకు తమ్ముడు. అతడు ఢిల్లీ విశ్వవిద్యాలయానికి చెందిన సెయింట్ స్టీఫెన్స్ కళాశాల నుండి ఆంగ్ల సాహిత్యంలో మాస్టర్ డిగ్రీని పొందాడు.
అతడు 1968 లో ఐ.ఎ.ఎస్. అధికారిగా చేరి 1985 వరకు తమిళనాడు రాష్ట్రంలో తన సేవలనందించాడు. తరువాత 1985 - 1987 కాలంలో భారత ఉపరాష్ట్రపతికి సెక్రటరీగా ఉన్నాడు. 1987 - 1992 కాలంలో భారత రాష్ట్రపతికి జాయింట్ సెక్రటరీగా పనిచేసాడు.
1992లో అతడు యునైటెడ్ కింగ్‌డంలోని భారత హై కమిషన్ లో మంత్రి (సంస్కృతి) గా ఉన్నాడు. లండన్ లోని నెహ్రూ సెంటర్ కు డైరక్టరుగా కూడా పనిచేసాడు. తరువాత అతడు వివిధ దౌత్య మరియు పరిపాలనా స్థానాలలో పనిచేసాడు. దక్షిణ ఆఫ్రికా మరియు లెసొంతో (1996) దేశాలకు భారత హై కమీషనర్ గా, 1997-2000 కాలంలో భారత రాష్ట్రపతికి సెక్రటరిగాను, 2000లో శ్రీలంక దేశంలో భారత హైకమీషనరుగా మరియు నార్వే, ఐస్‌లాండ్ దేశాలకు భారత అంబాసిడర్గా పనిచేసాడు. 2003లో ఐ.ఎ.ఎస్ నుండి పదవీవిరమణ చేసాడు.
2004 డిసెంబరు 14 న పశ్చిమ బెంగాల్ గవర్నర్గా నియమింపబడ్డాడు. పశ్చిమబెంగాల్ కు అతని కంటే ముందు వీరేన్ జె.షా మరియు అతని తరువాత దేవానంద్ కొన్వార్ లు గవర్నర్‌లుగా పనిచేసారు. కొద్ది నెలల తరువాత 2006లో బీహార్ గవర్నరుగా అదనపు బాధ్యతలు స్వీకరించాడు.
అతడు చెన్నైలోని కళాక్షేత్ర పౌండేషన్ కు చైర్మన్ గా డిసెంబరు 2011 నుండి మే 2014 వరకు ఉన్నాడు. అతడు భారత ప్రభుత్వ సంస్థ ఇండియన్ ఇనిస్టిట్యూట్ ఆఫ్ అడ్వాన్స్‌డ్ స్టడీకు చైర్మన్ గా వ్యవహరించాడు. ఆ సంస్థకు అధ్యక్షునిగా 2012 మార్చి 5 నుండి మే 2014 వరకు సేవలంచిందాడు.
అతడు అశోకా విశ్వవిద్యాలయంలో బోధిస్తుంటాడు. అచట చరిత్ర మరియు రాజనీతి శాస్త్రాలకు ప్రొఫెసర్ గా ఉన్నాడు.
అతడు సి.బి.ఐ కొరకు "ఎలిప్స్ ఎట్ నూన్: షాడోస్ ఓవర్ ఇండియాస్ కాన్‌సైన్స్" అనే అంశంపై సుమారు 3000 మంది సి.బి.ఐ అధికార్లు ప్రేక్షకులుగా గల సభలో 15వ డి.పి.కోహ్లి మెమోరియల్ ఉపన్యాసం చేసినపుడు అతడు " "సి.బి.ఐ నిజాయితీగా ఉండే కంటే ప్రభుత్వ చేతిలో గొడ్డలిగా ఉంది. దీనిని తరచుగా DDT అని పిలుస్తారు - దాని అర్థం "డైక్లోరో డైఫినైల్ ట్రిక్లోరో ఈథేన్" కాదు, రంగులేని, రుచిలేని, వాసన లేని క్రిమిసంహారక ఉండాలి. కానీ ఇది డిపార్టుమెంటు ఆఫ్ డర్టీ ట్రిక్స్"" అని వివాదస్పద వ్యాఖ్యలు చేసాడు.
1993లో జరిగిన ముంబయి వరుస ప్రేలుళ్ళలో ప్రధాన నిందితుడైన యాకూబ్ మెమొన్కు క్షమాభిక్ష తిరస్కరించడాన్ని పురరాలోచించాలని 2015లో అప్పటి భారత రాష్ట్రపతి ప్రణబ్ ముఖర్జీకి లేఖ రాసాడు.
గోపాలకృష్ణ గాంధీ వివాహం తారాగాంధీతో జరిగింది. వారికి ఇద్దరు కుమార్తెలు.
రామచంద్ర గాంధీ
రామచంద్ర గాంధీ (జూన్ 9, 1937 – జూన్ 13, 2007) భారతీయ తత్త్వవేత్త. అతడు దేవదాస్ గాంధీ (మహాత్మా గాంధీ కుమారుడు) మరియు లక్ష్మీ (రాజాజీ కుమార్తె) ల కుమారుడు. అతడి సోదరులు రాజ్ మోహన్ గాంధీ మరియు గోపాలకృష్ణ గాంధీలు. సోదరి తారా గాంధీ భట్టాచర్జీ.
రామచంద్ర గాంధీ ఆక్స్‌ఫర్డు నుండి పీటర్ స్ట్రాసన్ శిష్యరికంలో తత్త్వ శాస్త్రంలో డాక్టరేట్ డిగ్రీని పొందాడు. అతను హైదరాబాద్ విశ్వవిద్యాలయంలో తత్వశాస్త్రం విభాగాన్ని స్థాపించడానికి కృషి చేసాడు. అతడు విశ్వభారతి విశ్వవిద్యాలయం, పంజాబ్ విశ్వవిద్యాలయం, సాన్‌ఫ్రాన్సిస్కో లోని కాలిఫోర్నియా ఇనిస్టిట్యూట్ ఆఫ్ ఇంటెగ్రల్ స్టడీస్, సి.ఎ, మరియు బెంగళూరి విశ్వవిద్యాలయాలలో బోధించాడు. అతడు 2007 జూన్ 13న ఇండియా ఇంటర్నేషనల్ సెంటర్ వద్ద మరణించాడు.
అతడి కుమార్తె లీలా గాంధీ, బ్రౌన్ యూనివర్శిటీలో ప్రముఖమైన కళాకళా నిపుణురాలు.
గుండంపాడు
గుండంపాడు అనే గ్రామం కర్నూలు జిల్లా సిరివెల్ల మండలం లోని ఓ గ్రామం.
నంద్యాల గిద్దలూరు మార్గంలో గాజులపల్లె గ్రామానికి మూడు కిలోమీటర్ల దూరంలో ఉన్నది ఈ గ్రామం
అమ్మఒడి మరియు కె.సి.ఆర్‌. కిట్‌ పథకం
అమ్మఒడి మరియు కె.సి.ఆర్‌. కిట్‌ పథకం తెలంగాణ రాష్ట్రం లోని ప్రభుత్వ ఆస్పత్రుల్లో ప్రసవాల సంఖ్య పెంచేందుకు తెలంగాణ ప్రభుత్వం ప్రవేశపెట్టిన పథకం.
2017, జూన్ 3న హైదరాబాద్‌లోని పేట్ల బురుజు ఆస్పత్రిలో తెలంగాణ ముఖ్యమంత్రి కల్వకుంట్ల చంద్రశేఖరరావు చేతుల మీదుగా ఈ కార్యక్రమం ప్రారంభిచబడింది.
గర్భిణిలు ప్రసవం కోసం ఆసుపత్రికి వెళ్ళడంకోసం మరియు ప్రసవానంతరం ఇంటికి చేరడంకోసం ప్రభుత్వం ప్రత్యేక వాహన సదుపాయాన్ని ఏర్పాటుచేసింది. 102 నంబరుకు ఫోన్‌ చేస్తే ప్రత్యేక సదుపాయాలు ఉన్న వాహనం గర్భిణీ ఇంటిముందుకు వస్తుంది. తెలంగాణ రాష్ట్రంలో అమ్మఒడి పథకం కోసం 250 వాహనాలు పనిచేస్తున్నాయి. గర్భం దాల్చిన 3 నెలల నుంచి ప్రసవం అయ్యే వరకు చెకప్‌లకు తీసుకెళ్లడం, తిరిగి తీసుకురావటం, డెలివరీ అయ్యాక తల్లీబిడ్డను ఇంటికి చేరవేయడం, చిన్నారులను టీకాలు వేయడానికి తీసుకురావడం వంటి కార్యక్రమాలు 102 వాహనం ద్వారా నిర్వహిస్తారు. ఈ పథకానికి రూ. 561 కోట్లు కేటాయించారు.
సురక్షితమైన ప్రసవాల కోసం ప్రభుత్వ ఆస్పత్రులలో చేరేవారికి ప్రభుత్వం కేసీఆర్‌ కిట్లు అందిస్తుంది. గర్భం దాల్చిన నాటినుంచి ప్రసవం జరిగి శిశువుకు 10 నెలల వయసు వచ్చేంతవరకూ నాలుగు విడతలలో అనగా గర్భం దాల్చిన ఐదు నెలలలోపు డాక్టరు పరీక్ష అనంతరం రూ. 3000, ప్రసవ సమయంలో ఆడ శిశువుకు రూ. 5000, లేదా మగ శిశువుకు రూ. 4000, శిశువుకు వ్యాధినిరోధక టీకాలు 14 వారాల వయసులో రూ. 3000, మరియు 10 నెలల వయసులో రు. 2000 చొప్పుననాలుగు విడతలలో రూ. 12,000 రూపాయలను అందిచడంతోపాటు, ఆడిపిల్ల పుడితే మరో వెయ్యి రూపాయలు అదనంగా అందిస్తున్నది. ప్రసవం తర్వాత రెండు వేల రూపాయల విలువచేసే 16 రకాల వస్తువులు ఉండే కేసీఆర్‌ కిట్‌ను కూడా ఇస్తుంది.
2018 ఎన్నికల్లో తెలంగాణ రాష్ట్ర సమితి పార్టీ తమ ప్రభుత్వం అమలుచేసిన కెసిఆర్ కిట్ పథకాన్ని ఒకానొక విజయంగా చెప్పుకుంటూండగా, ప్రతిపక్షాలు కెసిఆర్ కిట్ కేవలం ఒకానొక సంక్షేమ పథకం అనీ, సాధారణంగా ప్రతీ ప్రభుత్వాలు ఈ సంక్షేమ పథకాలు అమలుచేస్తాయని దీన్నొక గొప్పగా చూపించుకోవడం తగదని విమర్శించాయి.
మోహన్‌దాస్ కరంచంద్ గాంధీ (శిల్పం)
మోహన్‌దాస్ కరంచంద్ గాంధీ అనేది మహాత్మాగాంధీ యొక్క కాంస్య విగ్రహం. ఇది 1988లో అమెరికా సంయుక్త రాష్ట్రాలలోని శాన్‌ఫ్రాన్సిస్కో నగరంలో నిర్మించిన కాంస్య విగ్రహం. ఇది 8 అడుగులు (2.4 మీటర్లు) ఎత్తు కలిగి ఉంది. దీనిని గాంధీ మెమోరియల్ ఇంటర్నేషనల్ ఫౌండేషన్ బహుమతిగా ఇచ్చినది.
"ప్రఖ్యాత శాఖాహారి" అయిన గాంధీ యొక్క శిల్పం ప్రతీవారం రైతుల మార్కెట్ జరుగుతున్న ఈ ప్లాజా వద్ద నెలకొల్పడానికి తగినదని msnbc.com కంట్రీబ్యూటర్ క్రిస్ రాడెల్ రాసాడు.
2010లో భారతీయ మైనారిటీల అణచివేతకు నిరసనగా ఏర్పడిన "భారతదేశ మైనారిటీల సంస్థ" గాంధీజీ హింసాత్మకతను కోరే జాత్యాహంకారి అని ఈ శిల్పం తొలగించాలని కోరింది.
ఈ శిల్పం విధ్వంసానికి ప్రధాన లక్ష్యం; కళ్ళజోడు అత్యంత దొంగిలించబడిన వస్తువు మరియు ఆధారం చాలా సందర్భాలలో విచ్ఛిన్నం అయినది.
Square, Inc సంస్థ అధినేత జాక్ డోర్సే తన సంస్థలో కొత్త ఉద్యోగులను ఈ గాంధీ ప్రతిమ మరియు కార్పొరేట్ ప్రధాన కార్యాలయం మధ్య నడిపిస్తూ కంపెనీ మార్గదర్శకాలను ఈ మార్గంలో చెబుతూ తీసుకుంటాడు.
గాంధీ స్టేడియం
గాంధీ స్టేడియం () లేదా బర్ల్‌టన్ పార్కు లేదా బి.ఎస్.బేడీ స్టేడియం క్రికెట్ మ్యాచ్‌లు ఆడటానికి ఉపయోగపడుతుంది. 2017 ఆగస్టు 19 నాటికి ఇక్కడ 1 టెస్టు మరియు 3 ఒన్‌ డే ఇంటర్నేషనల్ క్రికెట్ మ్యాచ్‌లు జరిగాయి.
ఈ స్టేడియం 1955లోనిర్మించబడి దేశవాళీ క్రికెట్ మ్యాచ్‌లకు వేదికగా నిలిచింది. ఇది భారత దేశవాళీ క్రికెట్ జట్టులైన పంజాబ్ మరియు నార్త్ జోన్ లకు వేదిక అయింది. ఈ స్టేడియం భరతదేశంతో ఒక టెస్టు మ్యాచ్ మరియు మూడు ఒన్‌ డే మ్యాచ్‌లకు ఆడటానికి పాకిస్థాన్ కు ఆతిధ్యం యిచ్చింది. ఈ మ్యాచ్‌లలో భారతదేశం విజయం సాధించింది.
చండీగఢ్ బయట మొహాలి క్రికెట్ స్టేడియం రావడంతో, పంజాబ్ రాష్ట్రంలోని ఇతర స్టేడియంలు అంతర్జాతీయ క్రికెట్ మ్యాచ్లకు ఆతిథ్యమివ్వటానికి అవకాశమిచ్చుటకు యిష్టపడవు.
ఈ స్టేడియంలో టెస్టు క్రికెట్ లో అత్యధిక స్కోరు పాకిస్థాన్‌తో ఆడిన భారత దేశం చేసిన 374. అధిక పరుగులు చేసిన క్రీడాకారుడు "ఆన్ష్‌మన్ గేక్‌వాడ్"(201 పరుగులు), వసీం రాజా (125 పరుగులు) మరియు జావేద్ మియాందాద్ (66 పరుగులు). అధిక వికెట్లు తీసుకున్న క్రీడాకారులు వసీం రాజా మరియు కపిల్ దేవ్ ( 4 వికెట్లు), వారితో రవిశాస్త్రి ( 3 వికెట్లు) తీసుకున్నారు. ఒన్ డే ఇంటర్నేషనల్ క్రికెట్ మ్యాచ్‌లలో అత్యధిక స్కోరు పాకిస్థాన్ పై వెస్ట్‌ ఇండీస్ చేసిన 226 పరుగులు. అధిక పరుగులు చేసినవారు దిలీప్ వెంగ్‌సర్కార్ (88 పరుగులు), రిచే రిచర్డ్‌సన్ (77 పరుగులు) మరియు ఆమేర్ మాలిక్ (77 పరుగులు). అధిక వికెట్లు తీసుకున్నవారు వెంకటపతి రాజు (3 వికెట్లు), గ్రాహం గూచ్ ( 2 వికెట్లు) మరియు కపిల్ దేవ్ (2 వికెట్లు)
ప్రస్తుతం జలంధర్ నగరంలో క్రీడా సముదాయం కట్టాలనే ప్రణాళిక ఉన్నది. ఈ క్రికెట్ మైదానాన్ని పునర్నిర్మించి అంతర్జాతీయ స్థాయిలోనికి మారాలని ఈ ప్రాజెక్టు ఉద్దేశ్యం. అన్ని స్టాండ్లను కూల్చివేశారు. అయితే, కొన్ని చట్టపరమైన సమస్యలు కారణంగా, ఈ ప్రాజెక్ట్ కొంతకాలం నిలిపివేయబడింది. కొన్ని నెలల తరువాత కొంత పునర్నిర్మాణం కనిపించింది. ప్రధాన పిచ్ కూడా పునర్నిర్మించబడుతున్నందున, ఈ స్టేడియం ప్రస్తుతం ఏ మ్యాచ్లను ఆతిథ్యమివ్వడంలేదు. జూనియర్ క్రికెటర్ల అభ్యాసన సెషన్లు నిలిపివేయబడలేదు.
ఎంత బావుందో!
ఎంత బావుందో ! 2002, మార్చి 22వ తేదీన విడుదలైన తెలుగు సినిమా. కె.సి.శేఖర్‌బాబు నిర్మించిన ఈ సినిమాకు తమ్మారెడ్డి భరద్వాజ దర్శకత్వం వహించాడు.
మహాత్మా గాంధీ విశ్వవిద్యాలయం, నల్గొండ
మహాత్మా గాంధీ విశ్వవిద్యాలయం, నల్గొండ తెలంగాణ రాష్ట్రంలోని నల్గొండ జిల్లాలో ఉన్న ప్రజా విశ్వవిద్యాలయం.
ఈ విశ్వవిద్యాలయం 2007 లో ఆంధ్రప్రదేశ్ ప్రభుత్వంచే స్థాపించబడినది. దీనిని పూర్వం "నల్గొండ విశ్వవిద్యాలయం" గా పిలిచేవారు. ఇది ఒక స్వీయ నిధులతో నడుపబడుతున్న ప్రభుత్వ విశ్వవిద్యాలయం. ఇది 2013 లో నల్గొండలోని పగగల్ వద్ద స్థాపించబడిన ఒక ఇంజనీరింగ్ కళాశాలను కలిగి ఉంది. ఆంధ్రప్రదేశ్ ప్రభుత్వం 2007లో నల్గొండ విశ్వవిద్యాలయాన్ని ప్రభుత్వ ఉత్తర్వు G.O.19/HE (UE-II) డిపార్టుమెంటు,తే: 13/3/2007 ప్రకారం 2007లోని ఎల్.ఎ బిల్ సంఖ్య.4 క్రింది సెక్షన్- 3(1) ప్రకారం ఆంధ్రప్రదేశ్ యూనివర్సిటీస్ యాక్ట్ 1991 ను సవరించి స్థాపించారు. ఉన్నత విద్యను అందుబాటులోనికి తేవాలనే ఉద్దేశ్యంతో ఆంధ్రప్రదేశ్ ప్రభుత్వం ఈ విశ్వవిద్యాలయాన్ని స్థాపించింది. దీనిని అప్పటి ముఖ్యమంత్రి వై.యస్. రాజశేఖరరెడ్డి గారు శంకుస్థాపన చేయడం జరిగింది.
ఈ విశ్వవిద్యాలయానికి ఆంధ్రప్రదేశ్ ప్రభుత్వం "మహాత్మా గాంధీ విశ్వవిద్యాలయం" గా 1991 లోని ఏక్ట్‌.4 షెడ్యూలు ప్రకారం సవరణ చేసి పేరు మార్చడం జరిగినైది. ఈ విషయం ఎ.పి.గజెట్ లో 2008 ఏప్రిల్ 28 న ప్రచురుంచారు. ఈ విశ్వవిద్యాలయం ప్రధాన కార్యాలయం నల్గొండ నగరంలో 2010-11 లో ఉండేది. 240 ఎకరాలతో శాశ్వత కాంపస్ ను నల్గొండ పట్టణానికి సుమారు 7 కి.మీ దూరంలో నల్గొండ-నర్కేపల్లి హైవే మార్గం ప్రక్కన అభివృద్ధి చేయడం జరిగినది.
ఇది నల్గిండ పట్టణం సమీపంలో 250 ఎకరాలలో విస్తరించి ఉంది. ఇది 16 ఎకరాల విస్తీర్ణంతో ఇంజనీరింగ్ కళాశాలను పనగల్ లోకలిగి ఉంది.
ఆరోగ్య లక్ష్మి పథకం
ఆరోగ్య లక్ష్మి పథకం తెలంగాణ రాష్ట్రం లో దారిద్య్రరేఖకు దిగువలో ఉన్న నిరుపేద కుటుంబాలకు చెందిన బాలెంతలకు, గర్భిణిలకు పౌష్టిక ఆహారం అందిచాలనే సంకల్పంతో తెలంగాణ ప్రభుత్వం ప్రవేశపెట్టిన పథకం. ఈ పథకం ద్వారా అంగన్వాడి కేంద్రాల నుండి గర్బిణి స్త్రీలకు, బాలింతలకు, పిల్లలకు ప్రతిరోజూ గుడ్లు పాలుతోపాటు మంచి ఆహారం ను ప్రభుత్వం అందిస్తుంది.
రాష్ట్రంలోని తల్లి, బిడ్డలందరూ ఆరోగ్యంగా ఉండాలన్న లక్ష్యం ప్రకటిస్తూ 2015, జనవరి 1న తెలంగాణ ముఖ్యమంత్రి కల్వకుంట్ల చంద్రశేఖరరావు చేతుల మీదుగా ఈ కార్యక్రమం ప్రారంభిచబడింది.
సాహితి (సినీ రచయిత)
సాహితి పేరుతో తెలుగు సినిమారంగంలో గేయ రచయితగా, సంభాషణల రచయితగా చలామణీ అవుతున్న రచయిత అసలు పేరు చెరుకుపల్లి శ్రీరామచంద్రమూర్తి.
ఇతడు కృష్ణా జిల్లా, మైలవరం మండలం, వెల్వడం గ్రామంలో జన్మించాడు. ఇతడు వెల్వడం గ్రామంలో ఎస్.ఎస్.సి, వరంగల్లులో ఇంటర్మీడియట్,నూజివీడులో డిగ్రీ చదివాడు. ఆంధ్ర విశ్వవిద్యాలయం నుండి స్నాతకోత్తర పట్టా పొందాడు. ఇతడు గుడివాడలో ఒక ట్యుటోరియల్ కాలేజీలో లెక్చరర్‌గా కొంతకాలం ఉద్యోగం చేశాడు.
ఇతడు సినిమాలలో అవకాశం కోసం 1974లో మద్రాసుకు వెళ్లాడు. మొదట ఆత్రేయ వద్ద సహాయకునిగా చేరాడు. గురువు దగ్గర మెలకువలు నేర్చుకుంటూనే ప్రయత్నాలు మొదలు పెట్టాడు. 1979లో విజయనిర్మల దర్శకత్వంలో కృష్ణ హీరోగా తెరకెక్కిన కిలాడి కృష్ణుడు సినిమాలో తొలి పాటను రచించాడు. తరువాత ఇతనికి అనేక అవకాశాలు వెనువెంటనే వచ్చాయి. ఇతడు మూడున్నర దశాబ్దాలలో 500కు పైగా పాటలు, 100 ప్రైవేటు ఆల్బమ్స్, 30 డబ్బింగ్ సినిమాలకు పాటలను అందించాడు. కేవలం పాటలే కాక "మల్లన్న", "జర్నీ" వంటి సినిమాలకు సంభాషణలు కూడా అందించాడు.
ఇతని కలం తనదైన శైలిలో పాటకు పట్టాభిషేకం చేస్తుంది. ఈయన పాటలో పదాలు స్వరాల మధ్య విసిరేసినట్టుండవు. స్వరంపై పైచేయి సాధించడానికి పోటీ పడుతున్నట్టుంటాయి. ఇతడు రాసిన "జాబిలికీ వెన్నెలకీ", "ఎగిరిపోతే ఎంత బాగుంటుంది" పాటలు అశేష ఆదరణ పొందాయి. ఇతడు సుమారు 1000 తెలుగు సినిమా పాటలు రాసాడు. ఆంధ్రప్రదేశ్ యొక్క వివిధ యాస మరియు మాండలికాలతో జానపద గీతాలను రాసినందున సినిమా పరిశ్రమలో ప్రసిద్ది చెందాడు. ఇతను దూర ప్రాంతాలు ప్రయాణం చేసి, ప్రజలతో సంభాషించి, వారి వ్యావహారిక పదాలు మరియు పదజాలాన్ని సేకరించి జానపద కవిత్వంలో తనకు ఒక ప్రత్యేకమైన చిహ్నాన్ని సృష్టించాడు. అతడు మొండిమొగుడు పెంకి పెళ్ళాం చిత్రంలో విజయశాంతి పాత్రకు రాసిన "లాలూ దర్వాజ లష్కర్ బోనాల్ పండుగ" పాట పెద్ద హిట్ అయింది. ఇతను అందమైన మరియు గొప్ప యాసలను రాసాడని భావిస్తారు.
ఇతడు పనిచేసిన చిత్రాల పాక్షిక జాబితా:
సాహితి గాలిదేవర
సాహితి గాలిదేవర (జ. 1987 ఫిబ్రవరి 12) దక్షిణ భారతదేశ సినిమా నేపధ్యగాయకురాలు. ఆమె తెలుగులో అనేక పాటలు సినిమాలు మరియు ఆల్బంలకు పాడింది.
సహితి ప్రాథమిక కర్ణాటక సంగీతాన్ని శ్రీ తిరుపతి గోపాల కృష్ణ వద్ద నేర్చుకుంది. కానీ ఆమె అంకుల్ జోగారావు ఆమెకు ఎలా పాడాలో నేర్పించాడు.
Sahiti holds a B.Tech degree and worked for Infosys for sometime. However, singing is her passion and she wishes to pursue a career by leaving the IT firm.
చిన్నంబావి
చిన్నంబావి,తెలంగాణ రాష్ట్రం, వనపర్తి జిల్లాలో ఇదే పేరుతో ఉన్న మండల కేంద్రం.
లోగడ చిన్నంబావి గ్రామం మహబూబ్ నగర్ జిల్లా, వనపర్తి రెవెన్యూ డివిజను పరిధిలోని వీపనగండ్ల మండలానికి చెందినది.2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల పునర్య్వస్థీకరణలో భాగంగా చిన్నంబావి గ్రామాన్ని (0+16) పదహారు గ్రామాలుతో నూతన మండలంగా వనపర్తి జిల్లా,వనపర్తి రెవెన్యూ డివిజను పరిధిలో చేర్చుతూ ది.11.10.2016 నుండి అమలులోకి తెస్తూ ప్రభుత్వం ఉత్తర్వు జారీచేసింది.
మందులు.కె
మందులు.కె (మే 1, 1944 - మే 22, 2002) ప్రముఖ రంగస్థల నటుడు, దర్శకుడు. నాటకరంగంలో చేసిన కృషికి పలు కళాసంస్థలు ఈయనకు నటకాగ్రేసర, నటవిరాట్, నటశేఖరుడు, రంగస్థల నటబ్రహ్మ వంటి బిరుదులు ఇచ్చి సత్కరించాయి.
మందులు 1944, మే 1న తాతయ్య, ముత్యాలమ్మ దంపతులకు పశ్చిమ గోదావరి జిల్లా, రాయకుదురు గ్రామంలో జన్మించాడు.
రాయకుదురులో ప్రాథమిక విద్యను పూర్తిచేసిన మందులు, వీరవాసరంలో ప్రాథమికోన్నత విద్య, భీమవరంలో పియుసి విద్యను పూర్తిచేసాడు.
బి.ఎన్. సూరి రచించిన పనిమనిషి నాటకం ద్వారా నాటకరంగంలోకి అడుగుపెట్టిన మందులు అనేక నాటకాల్లో నటించాడు. 1984లో అర్.కె. ప్రొడక్షన్సు అనే సంస్థను స్థాపించి, ఆ సంస్థ నుండి అనేక నాటకాలు ప్రదర్శించాడు.మందులు కె.జి. వేణుతో కలిసి పంచతంత్రం అఖండ విప్లవజ్యోతి, అంబేద్కర్ వంటి నాటకాలు రచించాడు.
ఈయన 2002, మే 22న మరణించాడు.
ఇబ్న్ శాల్
ఇబ్న్ శాల్ (పూర్తి పేరు "Abū Saʿd al-ʿAlāʾ ibn Sahl" సా.శ. 940–1000) ముస్లిం పర్షియన్ పండితుడు. అతడు ఇస్లామిక్ స్వర్ణయుగంలో బాగ్దాల్ లోని బువాయ్‌హిద్ ఆస్థానంలో గణిశ శాస్త్రవేత్త మరియు భౌతిక శాస్త్రవేత్తగా ప్రసిద్ధి పొందాడు. అతని పేరులో ఏదీ అతని దేశం యొక్క సంగ్రహాలయాలలో చూడలేము.
అతను సా.శ 984లలో ఒక ఆప్టికల్ గ్రంథాన్ని రచించినట్లు తెలిసింది. ఆ గ్రంధంలోని అంశాలు "రోషిది రాషెద్" చే రెండు రాతప్రతులుగా 1993లో పునర్మింపబడినవి. అవి: డమాస్కస్, ఆల్-జహిరియా ఎం.ఎస్. 4871 మరియు టెహ్రాన్, మిల్లి ఎం.ఎస్. 867 51 ఫోల్స్.
టెహరాన్ రాతప్రతి పెద్దది; కానీ బాగా తీవ్రంగా దెబ్బతిన్నది. డమాస్కస్ ఎం.ఎస్. రాతప్రతిలో ఒక సెక్షన్ పూర్తిగా కనిపించలేదు. డమాస్కస్ ఎం.ఎస్. రాతప్రతిని "ఫి ఆల్- అలా ఆల్-ముహ్రికా" అని పిలుస్తారు. దీనిలో "మండించే పరికరాలు" (బర్నింగ్ ఇన్‌స్ట్రమెంట్స్) గూర్చి ఉన్నది. టెహ్రాన్ ఎం.ఎస్ ను "కితాబీ ఆల్-హర్రకాత్" గా పిలుస్తారు. ఇది "బర్నర్ల యొక్క పుస్తకం".
ఇబ్న్ శాల్ దృశాశాస్త్రంలో టోలమీ సిద్ధాంతాలను అధ్యయనం చేసిన మొదటి ముస్లిం పండితునిగా సుపరిచితుడు. అతడు తరువాతి కాలంలో ప్రభావవంతమైన "దృశాశాస్త్ర పుస్తకం" రాయడానికి "ఒబ్న్ ఆల్-హైతం"కు ప్రేరణగా నిలిచాడు.
ఇబ్న్ శాల్ గోళాకార దర్పణాలు మరియు కటకాల యొక్క దృశా ధర్మములను వివరించాడు. అతడు కాంతి వక్రీభవనమునకు సంబంధించిన ముఖ్యమైన నియమమైన స్నెల్ నియమాన్ని కూడా వివరించాడు. అతడు రేఖాగణిత విశ్లేషణలు లేకుండా కాంతి కేంద్రీకరణ కొరకు ఉత్పన్నం చేసే కటకాల కొరకు ఈ నియమాన్ని వాడాడు. ఆ కటకాలను ఎనాక్లాస్టిక్ కటకాలు అంటారు. 
గ్రంథంలోని మిగిలిన భాగాలలో, ఇబ్న్ శాల్ పరావలయ దర్పాణాలు, ఎలిప్సోయిడ్ కటకాలు, ద్వికుంభాకార కటకాలు మరియు హైపర్‌బోలిక్ చాపాలను గీసే విధానాలను వివరించాడు.
తెలంగాణ జన సమితి
తెలంగాణ జన సమితి భారతదేశంలోని తెలంగాణ రాష్ట్రంలోని ప్రాంతీయ పార్టీ. దీనిని తెలంగాణ ఉద్యమకారుడూ కోదండరాం స్థాపించాడు. అతడు తెలంగాణ రాష్ట్ర సాధన కోసం ఏర్పడిన తెలంగాణ ఉద్యమం కొరకు ఆన్ని పార్టీలతో కూడిన తెలంగాణ జాయింట్ ఏక్షన్ కమిటీ (T-JAC) కు చైర్మన్ గా వ్యవహరించాడు. అతడు ఉస్మానియా విశ్వవిద్యాలయంలో రాజనీతిశాస్త్రంలో ప్రొఫెసర్ గా పనిచేసాడు.
ఈ పార్టీ 2018 మార్చి 31 న తెలంగాణ రాష్ట్రంలోని రాజకీయ ప్రత్యామ్నాయంగా అవతరించింది.
ఈ పార్టీ తెలంగాణ ప్రజల యొక్కా రాజ్యాంగ హక్కులను రక్షించడానికి స్థాపించబడినది.
పైన పాలపిట్ట రంగు, కింద ఆకుపచ్చ రంగు, మధ్యలో చక్రంతో జెండా రూపొందించారు. పాలపిట్ట విజయానికి సంకేతమైతే, ఆకుపచ్చ రంగు అభివృద్ధికి చిహ్నమని జెండా విశిష్టతను కోదండరామ్‌ పార్టీ ఆవిర్భావ సభలో వివరించాడు. జెండా మధ్య అమరుల ఆకాంక్షను వ్యక్తం చేసేది చక్రం అన్నాడు.
యనమండ్ర నాగయజ్ఞ శర్మ
యనమండ్ర నాగయజ్ఞ శర్మ (వై. యన్‌. శర్మ) వాయులీన విద్వాంసుడు. 
"వై.ఎన్‌.శర్మ" గా చిత్రపరిశ్రమలో సుపరిచితులైన నాగయజ్ఞ శర్మ వాయులీన విద్వాంసునిగా పేరొందారు. వయొలిన్‌ మాత్రమే కాకుండా తబలా, ఆర్కెస్ట్రా కండక్టింగ్‌.. ఇలా అన్నీ చేసేవారు. మాయాబజార్‌ చిత్రంతో ఘంటసాల వెంకటేశ్వరరావు దగ్గర అసిస్టెంట్‌గా చేరిన వై.ఎన్‌.శర్మ ఆ తర్వాత ఎస్‌.రాజేశ్వరరావు, పెండ్యాల, చలపతిరావు, రాజన్‌-నాగేంద్ర, జి.కె.వెంకటేశ్‌, సత్యం, ఆదినారాయణరావు, రమేశ్‌నాయుడు, జె.వి. రాఘవులు, చక్రవర్తి, భానుమతి, ఇళయరాజా, బాలసుబ్రహ్మణ్యం వంటి ప్రముఖ సంగీత దర్శకుల దగ్గర పనిచేశాడు. ఎక్కువగా రమేశ్‌నాయుడు సినిమాలకు పనిచేశాడు. బెంగాలీలో రమేశ్‌నాయుడు నిర్మించిన కొన్ని చిత్రాలకు శర్మ సంగీత దర్శకత్వం వహించాడు. ఎస్పీ బాలసుబ్రహ్మణ్యం, శర్మ ఎంతో సన్నిహితంగా మెలిగేవారు.
ఆయన కుమారుడు సంగీత దర్శకుడు మణిశర్మ. ఆయనకున్న ముగ్గురు కుమారుల్లో మణిశర్మ రెండో వాడు. తండ్రి ప్రోత్సాహంతో సినీరంగంలోకి అడుగుపెట్టిన మణిశర్మ మెలోడీ మాంత్రికుడిగా ఖ్యాతి గడించాడు. తెలుగు, తమిళ భాషల్లో సుమారు 175 చిత్రాలకు పైగా సంగీతాన్ని అందించి ఎంతో మంది నూతన సంగీత దర్శకులను, గాయనీ, గాయకులను పరిశ్రమకు అందించాడు..
ఆయన 2018, మే 1 న తన 92వ యేట చెన్నైలో తుది శ్వాస విడిచారు.
సారవ
సారవ, పశ్చిమ గోదావరి జిల్లా, నరసాపురం మండలానికి చెందిన గ్రామము.
మంజిమా మోహన్
మంజిమా మోహన్ భారతీయ సినిమా నటి. ఆమె తెలుగు, తమిళం మరియు మలయాళ చిత్రాలలో నటించింది. ఆమె కేరళ లోణి పలక్కాడ్ కు చెందినది. ఆమె 1990ల చివర మరియు 2000ల మొదట్లో బాలనటిగా నటించింది. ఆమె సినిమా కథానాయకిగా అరంగేట్రం చేసిన మొదటి సినిమా "ఓరు వడక్కన్ సెల్‌ఫీ". ఆమె రెండవ చిత్రం తమిళంలో "అచ్ఛం ఎంబదు మదమైయదా". ఆమెకు 2017 లో దక్షిణాదిలో 64వ ఫిలిం ఫేర్ పురస్కారాన్ని ఉత్తమ నటిగా అందుకున్నది.
మంజిమా మోహన్ కు సినిమా రంగ కుటుంబ నేపధ్యం ఉంది. ఆమె తండ్రి విపిన్ మోహన్ సినీ ఛాయాగ్రాహకుడు మరియు తల్లి కలమందలం గిరిజ నాట్యకారిణి. ఆమె పాఠశాల విద్యను తిరువనంతపురం లోని నిర్మల భవన్ హయ్యర్ సెకండరీ పాఠశాలలో పూర్తిచేసిన తదుపరి తమిళనాడులోని స్టెల్లా మారిస్ కళాశాల,చెన్నై నందు బి.యస్సీ డిగ్రీ చేసింది.
ఆమెకు అనుభవం నటన కలిగి ఉన్నప్పటికీ, ఆమెకు పూర్తి విశ్వాసం ఉండేది కాదని తెలిపింది. ఆమెకు సినిమా షూటింగ్ ప్రారంభ రోజులలో భయానకంగా ఉండేదని తెలిపింది. ఆమె నటించిన "ఓరు వదక్కన్ సెల్‌ఫీ" ని జి. ప్రజిత్ దర్శకత్వం వహించాడు మరియు వినీత్ శ్రీనివాసన్ స్క్రిప్టు రాసాడు. ఈచిత్రంలో ఆమె ప్రధాన మహిళా పాత్రలో నటించింది.
ఆ చిత్రంవిడుదల సమయంలో ఆమె తమిళ చిత్రం "అచ్చం ఎందదు మదమైయద" చిత్రంతో తమిళ చిత్రసీమలో ప్రవేశించింది. ఆమె నటించిన "ఓరు వదక్కన్ సెల్‌ఫీ" లొ ఆమె నటనకు ఆకర్షితుదైన గౌతం మీనన్ ఈ చిత్రానికి దర్శకత్వంవహించాడు. ఈ చిత్రంలో ఆమె ప్రధాన మహిళా అపత్రను నటించింది.
ఆమె తరువాత తమిళ చిత్రాన్ని ఉధయానిధి స్టాలిన్ తో మరియు విక్రం ప్రభుతో "షత్రియన్" లో నటించింది. [[Category:జీవిస్తున్న ప్రజలు]]
[[Category:భారతీయ సినిమా నటీమణులు]]
[[Category:కేరళ ప్రజలు]]
[[Category:మలయాళ సినిమా నటీమణులు]]
[[Category:తమిళ సినిమా నటీమణులు]]
[[Category:1993 జననాలు]]
[[Category:తెలుగు సినిమా నటీమణులు]]
నిఖితా గాంధీ
నిఖితా గాంధీ (జ.1991 అక్టోబరు 2) భారతీయ సినిమా నేపధ్య గాయని. ఆమె నాలుగు భారతీయ భాషలలోని చలన చిత్రాలలో పాటలు పాడింది. ఆమె తమిళం, హిందీ, తెలుగు మరియు కన్నడ చిత్రాల ప్రాజెక్టులలో పనిచేసింది.
ఆమె "రాబ్టా" సినిమాలోని టైటిల్ సాంగ్ "రాబ్టా" ను దీదీపికా పడుకోణె పాత్రకు పాటలు పాడింది. ఆమె "జగ్గా జాసూస్" లో అజిత్‌సింగ్ తో కలసి పాడిన యుగళ గీతం "ఉల్లూ కా పట్టా" పాట గుర్తింపు పొందింది. ఆమె "ఎ బిల్లియన్ డ్రీమ్స్", చెఫ్ (2017 సినిమా), జబ్ హర్రీ మెట్ సెజల్ మరియు ఇట్టెఫత్ (2017 సినిమా) లలో సచిన్ కొరకు పాడింది. ఆమె బెంగాలీ చిత్రం "కాక్‌పిట్ (2017 సినిమా)" లో అతిఫ్ అస్లాం తో "మిట్టీ ఆలో" పాటను పాడింది.
ఆమె బెంగాళీ మరియు పంజాబ్ కు చెందినది. ఆమె గాడ్యుయేషన్ ను చెన్నై లో చేసింది. ఆమె తరువాత ఒడిస్సీ నాట్యం మరియు హిందుస్థానీ సంగీతాన్ని నేర్చుకుంది.
ఆమె కోల్‌కతా లోని బెంగాలీ మరియు పంజాబీ లకు చెందిన కుటుంబంలో జన్మించింది. ఆమె 2010లో దంత శాస్త్రంలో డిగ్రీ కోసం చెన్నైవెళ్లీండీ. ఎ.ఆర్.రెహమాన్ యొక్క కె.ఎం.కాలేజి ఆఫ్ మ్యూజిక్ అండ్ టెక్నాలజీలో ఆమె పూర్వ విద్యార్హ్తిని. ఆమె రెహమాన్ తో కలసి జెర్మన్ ఆర్కెస్ట్రా లొ పాడింది. అతడు శేఖర్ కపూర్ తో చేస్తున్న వాణిజ్య ప్రాజెక్టు "క్యుకి" సమయంలో రెహమాన్ ఆమెను స్వయంగా పరీక్షించారు. వారిద్దరూ ఆ ప్రాజెక్టుకు పనిచేసారు. 2012లో ఆమె ప్రసిద్ధ కవి "కాజీ నజ్రుల్ ఇస్లాం" రాసిన పాటలను కూర్చి ఒక ఆల్బం "కోత్త" ను బెంగాల్ భాషలో విడుదల చేసింది.
ఆమె తన వ్యక్తిగత స్టుడియో ఆల్బంలో పనిచేస్తూ ప్రాంతీయ భాషా చిత్రాలలో అనేక పాటలు పాడింది. ఆమె "శంకర్" తీసిన చిత్రం నుండి "లాడియో" అనేపాటను పాడింది. ఈ పాటను ఎ.ఆర్.రెహమాన్ కంపోజ్ చేసాడు. ఈ పాటను హిందీలోని అనువదించిన తదుపరి నాలుగు గంటలలో రికార్డు చేసింది. తరువాత ఆమె తెలుగు మరియు హిందీ భాషలలో రికార్డ్ చేసింది. 2015 లో ఆమె రెహమాన్ తో "ఓ కడల్ కన్మని" మరియు అనిరుద్ధ్ తో "తంగామగన్" లతో పాటు అనేక ప్రాజెక్టులకు పనిచేసింది.
సినిమా పాటలను పాడుతున్న ఆమె ఈ కళలో భాగంగా ఐదుగురు సభ్యులతో బ్యాండ్ పార్టీ ఏర్పాటుచేసి కోల్‌కొతా మరియు కేరళలలో ప్రదర్శనలిచ్చింది. వారిలో సజిత్ సత్య, జెరార్డ్ ఫెలిక్స్, గాడ్‌ఫ్రే ఇమన్యుయేల్ మరియు జోషుయా గోపాల్ ఉన్నారు.
ఆమె 'రబ్తా' చిత్రానికి చేసిన టైటిల్ ట్రాక్ కు గాను 2018 జీ సినిమా పురస్కారాలను ఉత్తమ నేపధ్యగాయని విభాగంలో అందుకున్నది.
ఆమె "జబ్ హర్రీ మెట్ సెజల్" నుండి పాడిన "ఘర్" పాటకు 2018 జియో ఫిమేల్ పురస్కారాలకు ఉత్తమ నేపధ్యగాయనిగా నామినేట్ చేయబడినది.
ఆమె "మెఘనాథ్ బోధ్ రోహోస్య" చిత్రంలో పాడిన "టొమ్రా ఎఖోనా కీ" బెంగాలీ పాటకు 2018 జియో ఫిమేల్ పురస్కరానికి ఉత్తమ నేపధ్య గాయనిగా నామినేట్ చేయబడినది.
నవ్యాంధ్రము నా జీవిత కథ
నవ్యాంధ్రము నా జీవిత కథ అనే పుస్తకం ఆంధ్రప్రదేశ్‌ శాసనసభ ప్రథమ సభాపతి, విశాలాంధ్రావతరణ ముఖ్య కారకులైన అయ్యదేవర కాళేశ్వరరావు గారి స్వీయచరిత్ర.
ఈ పుస్తకంలో కాళేశ్వరరావు తన జీవిత కథతోపాటు ఆయా కాలాలలో జరిగిన సంఘటలనల గురించి కూడా రాశాడు. అంధ్రలో జరిగిన గొప్పగొప్ప కార్యక్రమాల గురించి, ప్రజలకోసం జరిగిన ఉద్యమాల గురించి, వాటికి సంబంధించిన వ్యక్తుల గురించి ఈ పుస్తకంలో రాయడం జరిగింది.
ఈ పుస్తకం మొదటి సంపుటాన్ని రచయిత అయ్యదేవర కాళేశ్వరరావు 1959 ఉగాదికి ఆంధ్రప్రజలకు అంకితమిస్తూ విడుదల చేసారు. రచయిత జీవితకాలము ఆంధ్రదేశములో జరిగిన మత-సాంఘీక-రాజకీయ-ఆర్ధిక విప్లవములకు సాక్ష్యము. అవన్నీ ఈ పుస్తకములో చేర్చినట్టుగా రచయిత ముందుమాట లో పేర్కొన్నారు.
ప్రస్తుత పుస్తక సంపాదకులుగా డా॥డి. చంద్రశేఖర రెడ్డి, పుస్తక ఆకృతీకరణకు పురుషోత్త్ కుమార్ పని చేసారని పుస్తక మనవి మాటలలో తెలుగు సమితి అధ్యక్షులు మండలి బుద్ధప్రసాద్ పేర్కొన్నారు.
తన జీవిత విశేషాలతోపాటూ, ఆంధ్రప్రదేశ్ గురించి కూడా ఈ పుస్తకంలో ఉన్నందున ఈ పుస్తకానికి నవ్యాంధ్రము నా జీవిత కథ అని పేరు పెట్టాడు.
పర్యావరణ మార్పుపై భారతదేశం ఒప్పందాలు
పర్యావరణ మార్పులను ఐక్యరాజ్యసమితిలో భాగమైన పలు సంస్థలు నిత్యం గమనిస్తూ ఉంటాయి.
సభ్యదేశాలు ప్రతి ఏడాది, పర్యావరణ మార్పులను పరిశీలించేందుకు సదస్సులను నిర్వహిస్తున్నది.
ఐరాస ప్రతిపాదించిన ప్యారిస్ పర్యావరణ పరిరక్షణ ఒప్పందం పై అంగీకరిస్తూ భారతదేశ ప్రభుత్వం సంతకం చేసింది. ఇలా సంతకం చేసిన దేశాలలో 62వ దేశం. ప్రపంచవ్యాప్తంగా వెలువడుతున్న కాలుష్యంలో 4.1 శాతం కాలుష్యకారకాలు భారతదేశం నుండి వెలువడుతోంది.
భారతదేశం మహాత్మా గాంధీ 147వ జయంతి నాడు సంతకం చేయటం జరిగింది. మహాత్మా గాంధీ జయంరిని ఐరాస ప్రపంచవ్యాప్తంగా అంతర్జాతీయ అహింసా దినోత్సవంగా జరుపుతుంది.
2013-2020 సంవత్సరాల మధ్య కాలం క్యోటో ఒప్పందంపై రెండవ విడత నిబద్ధతకు ఒప్పుకున్న దేశాలు నెరవేర్చాల్సిన పనులను భారతదేశం కూడా చేపడుతోంది.
ఈ విడత ముఖ్యంగా గ్రీన్‍హౌస్ వాయువులను నిలుపుదల చేసేందుకు కృషి చేసే దిశగా సభ్య దేశాలను ప్రోత్సహిస్తుంది.
భారతదేశం ఇతర సభ్యదేశాలు క్యోటో ఒప్పందాన్ని తద్వారా పర్యావరణ పరిరక్షణను ప్రోత్సహించేలా చేయడంలో ముఖ్య పాత్రను పోషించింది. రెండవ విడత కూడా నిబద్ధతను చేపట్టడం ద్వారా భారతదేశం ప్రపంచ దేశాల్లో పర్యావరణ మార్పులను నియంత్రించే దేశాలకు నాయకత్వం వహిస్తూ పర్యావరణ న్యాయం చేకూర్చటంలో ప్రముఖ పాత్రను పోషొంచనుంది.
ముఖ్యంగా ఇతర అభివృద్ధి చెందని దేశాలు పర్యావరణ మార్పు నియంత్రణ కు ముందడుగేసే దిశగా ఇది పరిణమించింది.
క్లీన్ డెవలప్‌మెంట్ మెకానిజం(సీడీఎం) లోని బహుళ ప్రయోజన ప్రాజెక్టులు ఈ నిబద్ధత వలన భారతదేశంలో పలు పెట్టుబడులను ఆకర్షించనున్నాయి.
స్వర్ణపుష్పం
స్వర్ణపుష్పం 2012లో ప్రారంభించబడిన తెలుగు మాసపత్రిక. ఈ ప్రతిక సంస్థాపక ముఖ్య సంపాదకులు మరియు ప్రచురణకర్త మక్కపాటి మంగళ. ఈ మాసపత్రిక యొక్క ఐఎస్ఎస్ఎన్ నెంబర్ ISSN 2394-2193.
ఈ పత్రికలోని రచనలు తెలుగు భాషను, సంస్కృతిని సుసంపన్నం చేసే కోణంలో ఉంటాయి. ఇందులో ప్రధానంగా కథలు కథానికలు, కవితలు, పాటలు, సామాజిక స్పందనలు, స్థల చరిత్రలు, మన సంప్రదాయాలు, మన దేవాలయాలు, యక్ష ప్రశ్నలు, మన చరిత్ర, గృహదేవత, స్వర్ణ చిత్ర సినిమా కబుర్లు, మన వీరులు, చరిత్రకు తెలియని కవి, పరిశోధక వ్యాసాలు, పండుగలు, జాతీయ దినోత్సవాలు, సూక్తులు, మన ఆటలు, గ్రహం అనుగ్రహం, రాశి ఫలితాలు, మొదలైన శీర్షికలతో మన భారతీయ సంస్కృతి, సంప్రదాయాలకు అద్దం పడుతూ మానవజాతి ఘనతను చాటి చెపుతూ "భాష, సాహిత్యం, సంస్కృతి, చరిత్ర, రాజకీయ సామాజిక", అంశాలతో కూడిన వ్యాసాలతో ప్రతి నెల పాఠకుల ముందుకు వస్తుంది. ఈ మాసపత్రికకు ఎందరో భాషాభిమానులు, విశ్వవిద్యాలయ ఆచార్యులు, పరిశోధక విద్యార్థులు, భాషా పండితులు, విలువైన వ్యాసాలు రాస్తూ ఈ పత్రికను ముందుకు నడిపిస్తున్నారు. తెలుగు రాష్ట్రాల్లో అన్ని విశ్వవిద్యాలయాల తెలుగు శాఖలు స్వర్ణపుష్పం మాసపత్రికను పరిశోధన మాసపత్రికగా గుర్తించాయి.
మద్రాస్ రెజిమెంట్
మద్రాస్ రెజిమెంట్ భారత దేశంలో గల పురాతన రెజిమెంట్లలో ఒకటి.దీనిని 1750'ల్లో ఏర్పాటుచేసారు.ఈ రెజిమెంట్ భారతదేశ స్వాతంత్రానికి పూర్వం బ్రిటిష్ ఇండియా సైన్యంలో ఉండేది.ఇప్పుడు భారత సైనిక దళం లో ప్రముఖ పాత్ర పోషిస్తోంది.
1639 బ్రిటీష్ వారు అప్పటి విజయనగర రాజైన పెద వేంకటరాయలు అనుమతితో కోరమాండల్ తీరములో చిన్న భాగాన్ని ఈస్ట్ ఇండియా కంపెనీ స్థావరాన్ని పెట్టుకోవడానికి, వర్తకం జరుపుకోవడానికి తీసుకొన్నారు.
ఈ ప్రదేశం అప్పట్లో వండవాసి పాలకుడు దామెర్ల వేంకటపతి నాయకుని ఆధ్వర్యములో ఉండేది. 1644 నాటికి సెయింట్ జార్జి కోటను బ్రిటీష్ వారు నిర్మించుకొన్నారు. తరువాత కొన్ని రోజులలో ఈ ప్రదేశము అంతా వారి వలసకు కేంద్ర స్థావరము అయ్యింది.1758 లో బ్రిటీష్ వారు 100 భారతీయ సైనికులతో ఒక కంపెనీని ఏర్పాటుచేసారు.అదే సంవత్సరం చివరి నాటికి మొదటగా రెండు పదాతి దళాలను ఏర్పాటుచేసి వాటికి కెప్టెన్ లను నియమించారు.
మద్రాస్ రెజిమెంట్ ను మద్రాస్ యూరోపియన్ రెజిమెంట్ అను పేరుతో ఈస్ట్ ఇండియా కంపెనీ 1660ల్లో ఏర్పాటుచేసింది.ఇది ఆనాటి భారత దేశంలో ఈస్ట్ ఇండియా కంపెనీ ఏర్పాటుచేసిన రెండవ కంపెనీ,ఇది 1748 లో బెటాలియన్ గా మేజర్ లారెన్స్ నాయకత్వంలో ఏర్పడింది.ఈ బెటాలియన్ భారదేశంలో గల ఫ్రెంచివారికి వ్యతిరేకంగా జరిగిన యుద్ధాల్లో పాల్గొంది.
మక్కపాటి మంగళ
డాక్టర్ మక్కపాటి మంగళ హైదరాబాద్ కు చెందిన కవయిత్రి, స్వర్ణపుష్పం మాసపత్రిక ప్రధాన సంపాదకులు మరియు ప్రచురణ కర్త .
కవయిత్రిగా పసిద్ధిపొందిన మంగళ గారు జయలక్ష్మి మల్లారావు పుణ్యదంపతులకు జన్మించారు. మహోన్నత పుష్పాలతో మాలలల్లి,దేశమాత గళసీమలో వేసి ప్రపంచాన్ని ప్రేమిద్దాం అంటూ సమాజంలోని వివిధ సమస్యలను పరిష్కరించడానికి జాతి జాగృతికి శంఖారావం చేస్తూ మన భారతీయ సంస్కృతీ సంప్రదాయాలను తరతరాలకు అందిస్తూ భారతదేశ ఔనత్యాన్ని చాటుటకు విద్యార్థులను, మహిళలలు, చైతన్య పరుస్తూ నిరాదరణలో ఉన్న మన ఆలయాల సంరక్షణలో అందరిని ఉత్తేజ పరుస్తూ .. దేశ మాట పాదాలకు సంగీత, సాహిత్య, విద్య, వైద్య, సామాజిక అంశాలతో గుబాళించే స్వర్ణపుష్పంతో సేవచేస్తున్న భరతమాత ముద్దుబిడ్డ మక్కపాటి మంగళ
మక్కపాటి మంగళగారు ఎమ్. ఎస్.సి, బి,ఇ,డి. పూర్తి చేసి, పొట్టి శ్రీ రాములు తెలుగు విశ్వవిద్యాలం నుండి పోస్ట్ గ్రాడ్యుయేషన్ కమ్యూనికేషన్, జర్నలిజం చేశారు. అమెరికన్ థియోలాజికల్ విశ్వవిద్యాలయం, బర్కలీ విశ్వవిద్యాలయం కాలిఫోర్నియా నుండి డాక్టరేట్ అందుకున్నారు.
వేగుచుక్కలు
వేగుచుక్కలు 2004, జనవరి 30న విడుదలైన తెలుగు చలన చిత్రం. ఆర్.నారాయణమూర్తి దర్శకత్వం వహించిన ఈ చిత్రంలో నారాయణమూర్తి, మురళీ మోహన్, ప్రభ తదితరులు ముఖ్యపాత్రాలలో నటించగా, నారాయణమూర్తి సంగీతం అందించారు.
సమ్మక్క-సారక్క
నేటి కరీంనగర్ జిల్లా జగిత్యాల ప్రాంతములోని "పొలవాస" ను పాలించే గిరిజన దొర మేడరాజు వేటకని వెళ్లినప్పడు ఒక పుట్ట మీద కేరింతలు కొడుతూ కనిపించిన పాపకే సమ్మక్క అని పేరు పెట్టి పెంచుకునేవారు. సమ్మక్క వారికి పుట్ట మీద కనిపించే సమయంలో చుట్టూ పులులూ, సింహాలూ ఆమెకు రక్షణగా నిలవడం చూసి ఆమెని దైవాంశ సంభూతురాలిగా భావించేవారు. కన్నీరు సైతం ఎండిన కరువులో తమకు తోడుగా నిలిచేందుకు వచ్చిన దేవతగా ఆమెను కొలుచుకునేవారు. సమ్మక్క హస్తవాసి వారి నమ్మకాన్ని తరచూ రుజువు చేసేది. ఆమె చేత్తో ఆకుపసరు ఇస్తే ఎలాంటి రోగమైనా ఇట్టే నయమైపోయేదట. సమ్మక్కను ఆయన మేనల్లుడైన మేడారం పాలకుడు పగిడిద్ద రాజుకిచ్చి వివాహము చేసారు. ఈ దంపతులకు సారలమ్మ, నాగులమ్మ, జంపన్న అనే ముగ్గురు సంతానము కలిగారు. ఈ సమయము లొ ఓరుగల్లు రాజధానిగా క్రీ.శ.1083 నుండి క్రీ.శ.1323 వరకు కాకతీయ సామ్రాజ్యాన్ని ప్రతాపరువూదుడు పరిపాలించాడు.
మేడారాన్ని పాలించే కోయరాజు "పగిడిద్దరాజు" కాకతీయుల సామంతునిగా ఉంటూ కరువు కాటక పరిస్థితుల కారణముగా కప్పము కట్టలేకపోతాడు. కప్పం కట్టకపోవడం, మేడరాజుకు ఆశ్రయం కల్పించడం, కోయ గిరిజనులలో సార్వభౌమునికి వ్యతిరేకంగా విప్లవ భావాలు నూరిపోసి రాజ్యాధికారాన్ని ధిక్కరిస్తున్నాడనే కారణముతో పగిడిద్ద రాజుపై ఆగ్రహం చెందిన ప్రతాపరుద్రుడు అతడిని అణచివేయడానికి తన ప్రధానమంత్రి యుగంధరుడితో సహా మాఘ శుద్ధ పౌర్ణమి రోజున మేడారం పై దండెత్తుతాడు.
సాంప్రదాయ ఆయుధాలు ధరించి పగిడిద్ద రాజు, సమ్మక్క, సారక్క, నాగమ్మ, జంపన్న, గోవింద రాజులు వేర్వేరు ప్రాంతాల నుండి గెరిల్లా యుద్ధాన్ని ప్రారంభించి వీరోచితంగా పోరాటము చేస్తారు. కాని సుశిక్షితులైన అపార కాకతీయ సేనల ధాటికి తట్టుకోలేక మేడరాజు, పగిడిద్దరాజు, సారలమ్మ, నాగులమ్మ, గోవింద రాజులు యుద్ధములో మరణిస్తారు. పరాజయ వార్త విన్న జంపన్న అవమానాన్ని తట్టుకోలేక సంపెంగ వాగులో దూకి ఆత్మహత్యకు పాల్పడతాడు. అప్పటి నుండి సంపెంగవాగు జంపన్న వాగుగా ప్రసిద్ధి చెందినది.
ఇక సమ్మక్క యుద్ధ భూమిలో కాకలు తీరిన కాకతీయుల సైన్యాన్ని ముప్పు తిప్పలు పెడుతుంది, వీరోచితంగా పోరాటం సాగించింది. గిరిజన మహిళ యుద్ధ నైపుణ్యానికి ప్రతాప రుద్రుడు ఆశ్చర్య చకితుడయ్యాడు. చివరికి శత్రువుల చేతిలో దెబ్బతిన్న సమ్మక్క రక్తపు ధారలతోనే యుద్ధ భూమి నుంచి నిష్క్రమించి చిలుక గుట్టవైపు వెళుతూ మార్గ మధ్యములోనే అదృశ్యమైనది. సమ్మక్కను వెదుక్కుంటూ వెళ్లిన అనుచరులకు ఆమె జాడ కనిపించలేదు, కానీ ఆ ప్రాంతములో ఒక పుట్ట దగ్గర పసుపు, కుంకుమలు గల భరిణె లభించింది. దాన్ని సమ్మక్కగా భావించి అప్పటి నుంచి ప్రతి రెండేళ్లకు ఒకసారి మాఘ శుద్ధ పౌర్ణమి రోజున సమ్మక్క జాతరను అత్యంత భక్తి శ్రద్ధలతో జరుపుకుంటున్నారు అదే మేడారం .మేడారం గ్రామంలో సమ్మక్క సారలమ్మలకు ఒక ప్రత్యేకమైన ఆకారం లేదు. గద్దెలు నిర్మించి, వాటికి ఒక కర్ర నాటి ఉంటుంది. వీటిని ‘సమ్మక్క, సారలమ్మల గద్దెలు’ అంటారు.
తెలుగు విశ్వవిద్యాలయము - విశిష్ట పురస్కారాలు
పొట్టి శ్రీరాములు తెలుగు విశ్వవిద్యాలయము భారతదేశంలోని భాష ప్రాతిపదిక మీద స్థాపించబడిన విశ్వవిద్యాలయం. ఈ విశ్వవిద్యాలయం 1985, డిసెంబరు 2న హైదరాబాదులో స్థాపించబడింది. తెలుగు భాషా సాహిత్యం, లలిత కళలు, సాంస్కృతిక రంగాల్లో ఏటా ఒక రంగం నుంచి విశిష్ట వ్యక్తికి తెలుగు విశ్వవిద్యాలయం విశిష్ట పురస్కారం అందజేస్తుంది.
సుమారు మూడున్నర దశాబ్దాల కృషి ఉన్న విశిష్ట వ్యక్తులను ఈ పురస్కారానికి ఎంపిక చేస్తారు. 1991 నుండి ప్రారంభమైన ఈ పురస్కారంలో రూ.5116 నగదు, శాలువా, పురస్కారపత్రంతో ఘనంగా సత్కరించడం జరుగుతుంది.
జార్జ్ మేల్యెస్
జార్జ్ మేల్యెస్ ( మేరీ-జార్జెస్-జీన్ మెలియస్ ) (  డిసెంబర్ 8 1853 - జనవరి 21,1938 ) ఫ్రెంచ్ దేశానికి చెందిన ఇంద్రజాలికుడు మరియు చలన చిత్ర దర్శకుడు. ఇతను  తొలిరోజుల్లో తీసిన సినిమాల్లో అనేక సాంకేతిక మరియు కథనాత్మక పరిణామాలకు దారితీసింది.
బొమ్మలాట (సినిమా)
బొమ్మలాట ప్రకాశ్ కోవెలమూడి దర్శకత్వంలో తెలుగులో వెలువడిన ఒక బాలల సినిమా. ఈ సినిమాకు A Belly Full of Dreams అనే ట్యాగ్‌లైన్ ఉంది. ఈ చిత్రానికి కళాదర్శకునిగా భూపేష్ ఆర్. భూపతి వ్యవహరించగా ఈ సినిమాలోని తోలుబొమ్మలను ప్రముఖ పప్పెటీర్ "దాడి పదంజీ" తయారు చేశాడు. ఈ చిత్రం 53వభారత జాతీయ చలనచిత్ర పురస్కారాలలో ఉత్తమ తెలుగు సినిమాగా ఎంపికయ్యింది. ఈ చిత్రంలో సాయికుమార్ నటనకు అతనికి ఉత్తమ బాలనటుడిగా జాతీయ పురస్కారం లభించింది.స్కూలుకు వెళ్లి చదువుకోవాలనే గాఢమైన కోరిక కలిగిన ఒక కుర్రవాని కథ ఇది. రాము (సాయి కుమార్) ఒక పూరి గుడిసెలో నివసిస్తూ వుంటాడు. ఇతని తండ్రి (సూర్య) ఒక తోలుబొమ్మలాట ఆడించే కళాకారుడు. పని లేక తాగుబోతుగా మారి భార్యను చితకబాదుతూ ఉంటాడు. తన తండ్రి నుండి తల్లిని కాపాడటానికి రామూ తండ్రికి కావలసిన మందు త్రాగిస్తూ ఉంటాడు. రోజూ చెత్త పేపర్లను ఏరుకుంటూ వాటిని అమ్మి తల్లికి గుట్కా, తండ్రికి మందు కొనిస్తూ ఉంటాడు. రామూకు చదువుకోవాలని ఎంతో ఉంటుంది. కానీ అతని పరిస్థితులు అతడిని స్కూలుకు వెళ్లి చదువుకునే అవకాశాన్ని ఏమాత్రం ఇవ్వలేదు. అతడు చదువుకోవడానికి ఎన్ని ప్రయత్నాలు చేయాలో అన్నీ చేస్తాడు. ఇతని స్నేహితుడు ఛోటూ(శివ కుమార్) ఇతని తపనను అర్థం చేసుకుని అతనికి చేతనైన సాయం చేస్తాడు. చివరకు ఎలాగైతేనేం స్కూలు ఫీజుకు డబ్బులు తక్కువగా ఉన్నా కూడా ఒక రోజు స్కూలులోకి అడుగు పెడతాడు. అదే రోజు స్కూలులో అగ్నిప్రమాదం జరుగుతుంది. అగ్గిలో చిక్కుకు పోయిన ఒక విద్యార్థిని రామూ రక్షిస్తాడు. హెడ్‌మాస్టర్ రాము గురించి తెలుసుకుని అతడిని ఫీజు లేకుండా స్కూలులో చేర్చుకుంటానని, హాస్టల్‌లో పెట్టుకుని స్కాలర్‌షిప్ వచ్చేటట్లు చేస్తానని హామీ ఇస్తాడు. అయితే మరుసటి రోజే ఆ స్కూలు మూతపడుతుంది. అగ్నిప్రమాదం జరుగకుండా తగిన జాగ్రత్తలు తీసుకోలేదని ఆ స్కూలు లైసెన్సును రద్దు చేసి మూసివేస్తారు. రామూ ఆశలు నీరుగారి పోతాయి. అయితే ఆ స్కూలును మళ్లీ తెరిపించడానికి అగ్నిప్రమాదంలో రామూ చేసిన సాహసాన్ని ఎమ్మెల్యే కొడుకు చేసినట్లుగా చూపి ఆ అబ్బాయిని రాష్ట్రపతి సాహసబాలల అవార్డుకు సిఫారసు చేస్తారు. అయితే ఈ అన్యాయాన్ని రామూ స్నేహితులు అడ్డుకుని ఆ అవార్డును రాముకు వచ్చేటట్లు చేసి రామును స్కూలులో చదివే అవకాశాన్ని కల్పిస్తారు.
ఆంధ్ర ప్రగతి గ్రామీణ బాంక్
ఆంధ్ర ప్రగతి గ్రామీణ బ్యాంకు భారత దేశం లోఒక ప్రాంతీయ  గ్రామీణ బ్యాంకు. ఇది కడప, కర్నూలు,అనంతపురం, నెల్లూరు, ప్రకాశం జిల్లాలలో బ్యాంకింగ్ సేవలు అందించడానికి  ప్రాంతీయ గ్రామీణ బాంక్ ల చట్టం 1976 క్రింద, 2006 లోఏర్పడిన ఒక షెడ్యుల్డ్ వాణిజ్య బాంక్.
శ్రీ అనంత గ్రామీణ బాంక్, పినాకిని గ్రామీణ బాంక్, రాయలసీమ గ్రామీణ బాంక్, లను కలిపి ఆంధ్ర ప్రగతి గ్రామీణ బాంక్ గా సిండికేట్ బాంక్ ఏర్పరచింది. ఆంధ్ర ప్రదేశ్ రాష్ట్రం లోని అత్యంత వెనుకబడిన ప్రాంతం లోని గ్రామీణ పేదలకు ఈ బాంక్ సేవలు అందిస్తోంది.
కడప లో కేంద్ర కార్యాలయం కలిగి ప్రస్తుతం ఆంధ్ర ప్రదేశ్ లోని 5 జిల్లాల్లో ఈ బాంక్ తన కార్య కలాపాలు కొనసాగిస్తోంది.
2010 లో ఆంధ్ర  ప్రదేశ్ ముఖ్య మంత్రి వర్యులు కొణిజేటి రోశయ్య గారిచే బెస్ట్ బాంక్ అవార్డు ను పొందింది.
భారతీయ ఖేత్ మజ్దూర్ యూనియన్
భారతీయ ఖేత్ మజ్దూర్ యూనియన్, వ్యవసాయ కార్మికుల సంఘం. భారత కమ్యునిస్ట్ పార్టీ తో రాజకీయ బంధం కలిగివుంది. కానీ కమ్యునిస్ట్ పార్టీ అనుబంధ కార్మిక సంఘం అయిన  ఆల్ ఇండియా ట్రేడ్ యూనియన్ కాంగ్రెస్ కు గానీ లేదా రైతు సంఘం అయిన ఆల్ ఇండియా కిసాన్ సభ కు గానీ సంబంధం లేకుండా స్వతంత్రంగా వుంది.
షుమారు 5 శాతం మంది వ్యవసాయ కార్మికులు యూనియన్ లలో వున్నారు. వారిలో పనిచేస్తున్న సంఘాలలో భారతీయ ఖేత్ మజ్దూర్ యూనియన్.ఒక ప్రధాన మయిన  సంస్థ.1989 నాటికీ ఈ సంస్థ సభ్యత్వం 25 లక్షల 90 వేలు. ఈ సంస్థ ప్రభావం  కేరళ ( కేరళ  రాష్ట్ర కర్షక తోజిలాలి ఫెడరేషన్ పేరు తో వుంది), పంజాబ్,బీహార్, వెస్ట్ బెంగాల్ , తమిళ నాడు, ఆంధ్ర ప్రదేశ్ (ఆంధ్ర ప్రదేశ్ వ్యవసాయ కార్మిక సంఘం పేరు తో వుంది  ) , మధ్య ప్రదేశ్,  ఉత్తర ప్రదేశ్ లో వుంది.
తిరువనంతపురం లో 2002 జరిగిన సిపిఐ 18 కాంగ్రెస్ BKMU ను తిరిగి చాలా చురుకైన సంస్థ గా చేయడానికి, గ్రామీణ ప్రాంతాలలో పార్టీ ప్రభావం పెంచడం కోసం ప్రాధాన్యత ఇచ్చింది. చండీ ఘర్ లో జరిగిన 19 వ మహాసభ కు అందజేసిన నివేదికలో సంస్థ నిర్మాణానికి సంబంధించి కొంత అభివృద్ధి జరిగిందని, మరింత కృషి  జరగాల్సి వుందని అభిప్రాయ  పడింది. సంస్థ కు పూర్తి కాలం పనిచేసే కార్యకర్తల కొరత గురించి ఈ నివేదిక ప్రస్తావించింది.
వ్యవసాయ కార్మికులకు ఉపాది కొరకు ప్రభుత్వ స్కీములు అమలు చేయాలని BKMU డిమాండ్ చేస్తోంది. భూస్వాముల భూముల ఆక్రమణ కు, నిరుపేద రైతులకు, కూలీలకు పంచడానికి BKMU ఆంధ్ర ప్రదేశ్ లో కమ్యునిస్ట్ పార్టీ (మార్క్సిస్ట్) కి చెందిన అఖిల భారత వ్యవసాయ కార్మిక సంఘం తో చేతులు కలిపింది.
BKMU ప్రధాన కార్యదర్శి రాజ్య సభ సభ్యుడైన నాగేంద్ర నాథ్ ఓజా. BKMU జాతీయ అధ్యక్షుడు లోక సభ సభ్యుడు అయిన భాన్ సింగ్ భవురా 2004 జనవరి ౩ న మరణించారు.
చౌదరాణి
అట్లూరి చౌదరాణి (25 జూలై , 1935 - 6 మే, 1996), రచయిత, అనువాదకురాలు.
చౌదరాణి 25 జూలై , 1935 న గుంటూరు జిల్లా తెనాలి లో ప్రముఖ సంఘ సంస్కర్త, హేతువాది, కవి, శతావధాని, బార్-ఎట్-లా, "కవిరాజు" త్రిపురనేని రామస్వామి , అన్నపూర్ణలకు జన్మించింది. 
ప్రముఖ రచయిత అట్లూరి పిచ్చేశ్వరరావు ని వివాహమాడింది. వీరికి ఒక కుమారుడు, అనిల్ అట్లూరి.
1969 లో తమిళనాడులోని మద్రాసు పట్టణంలో తొలి తెలుగు పుస్తకాల విక్రయశాలని ప్రారంభించింది. మే 6, 1996 లో హృద్రోగంతో మరణించింది. తెలుగులో ప్రముఖ రచయిత త్రిపురనేని గోపిచంద్ , ఈమెకి సోదరుడు. 
ఈమె కథలు, నవలలు రచించింది.
లోపలి మనిషి (పుస్తకం)
లోపలి మనిషి పుస్తకం భారతదేశ మాజీ ప్రధానమంత్రి పి.వి. నరసింహారావు ఆత్మకథ. నరసింహరావు ఆంగ్లంలో రచించిన ‘ది ఇన్‌సైడర్‌’ ను కల్లూరి భాస్కరం తెలుగులోకి అనువదించాడు.
1960, 70 దశాబ్ధాలలో కేంద్రంలో ఉన్న అధికార పార్టీ సామాజిక పరివర్తనానికి సంబంధించిన అనేక క్షేత్రాల్లో అవలంబించనున్న విధానాలను, వాటి అమలుకై 
రూపొందించిన కార్యాచరణ సూత్రాల గురించి ఇందులో విశ్లేషించాడు.
ఒక రాజకీయ నాయకుడు, ఒక ప్రజా పతినిధీ, ఒక సివిల్ సర్వెంటు.. ఇలా అధికారము, అలక్ష్యము, అవినీతి వంటి విషయాల గురించి వివరించడంతోపాటూ తాను ప్రధానమంత్రిగా ఎదిగేవరకు గల తన ప్రస్థానం విస్తారంగా ప్రస్తావించాడు.
కథలోని హీరో ఆనంద్ కు పని నిబద్ధతతో (కాస్త సమయస్పూర్థి కూడా కలిపి) చేస్తూ పోవడమే కర్తవ్యం. వ్యవస్థలో ఎన్ని లోపాలున్నా, సన్నిహితులే తనను వెన్నుపోటు పొడిచినా, ఎన్నలేనన్ని అపవాదులు తనని నీడలా వెంటాడినా, కొన్ని అసాధ్యమనిపించే పనులు చేయడానికి ఆనంద్ మాత్రమే సరిపోయే నాయకుడిగా ఇందులో చూపించడం జరిగింది. ఉథాన పతనాలు, ఎవరెస్టు అధిరోహణలు ఒకదాని వెమ్మట ఒకటి, జరిగిపోతుంటే, ఆనంద్.. తన 'తామరాకు మీద నీటి బొట్టు' వ్యక్తిత్వం మాత్రం వొదులుకోకుండా, ఒక మునిలాగా తన కర్తవ్య నిర్వహణ చేస్తూ సాగుతాడు.
నాయకుల మీద వచ్చే సెన్సేషనల్ వార్తా కథనాలు వారిని ఎంత ఒత్తిడి కలిగిస్తాయో, ఆ ఒత్తిడిని తట్టుకుని నాయకుడన్న వాడు వివేకంతో ఎలా నడుచుకోవాలో ఆనంద్ పాత్ర ద్వారా చెప్పబడింది.
నరసింహరావు రచించిన చారిత్రాత్మక నవల, స్వీయచరిత్ర కలగలసిన ‘ఇన్‌సైడర్‌’ (లోపలి మనిషి) అనే గ్రంథాన్ని తన గురువైన స్వామి రామానంద తీర్థ అంకితమిచ్చాడు.
దున్న ఇద్దాసు
దున్న ఇద్దాసు ( క్రీ.శ. 1811 - 1919 ) తెలంగాణ తొలితరం దళిత కవి. ఈయనకు మాదిగ మహాయోగి అని పేరు. ఈయన అనేక మార్మికతత్త్వాలు, వేదాంత కీర్తనలు రచించినాడు. 
ఈయన క్రీ.శ. 1811 న నల్లగొండ జిల్లా, పెద్ద ఊర మండలం, చింతపల్లి గ్రామంలో దున్న రామయ్య- ఎల్లమ్మ దంపతులకు జన్మించాడు. ఈయన బాల్యంలో అందరిలాగే పెరిగాడు. చిన్నతనంలో పశువులు కాయటం, నాగలి దున్నటం, చెప్పులు కుట్టటం, వంటి పనులు చేసేవాడు. బిరుదు రామరాజు గారు ఈయనను ‘మాదిగ మహా యోగి’ గా సంబోధించినాడు.
ఆరు చక్రములను దిరిగె,
ఆరు హంసల బందుజేసి,
మీది చక్రము మీద దిరిగె.
కర్మలోనే పుట్టిపెరిగి
కర్మలో సంకీర్తినంది
కర్మమనె దేవతను గట్టి
బంధనంబు చేసి మాయను దారా మాయ ను దారా
ఇల్లు సంసారమ్ము ఆలు
పిల్లలన్నదె రాజయోగము
అహము జంపి గూటిలోన
దీపమెలుగున్నంతలోనే దారా మాయను దారా
ఉపమ గలిగి శయ్యల నొప్పిఉన్న
అంఘ్రిభవుని కావ్యంబు 
గ్రాహ్యంబు కాదు
పాయసంబైన సంస్కార పక్వమైన
కాకజుష్టంబు హవ్వంబు కాని యట్లు
ఒకనాడు తన ఇంటి దగారి నుంచి ప్రతిదినం ముగ్గురు సాధువులు పోతుంటే గమనించి, వారిని అనుసరించాడు. ఆ సాధువులు తుంగతుర్తి లోని శివాలయంలో శివసంకీ ర్తనం చేయటం విని పరవశించినాడు. ఆనాటి నుండి సాధువుల వెంట వెళ్లి భక్తితో నామ సంకీర్తనం చేసి వచ్చేవాడు. ఒకనాడు ఆ సాధువులు ఈయనను గమనించి అతని భక్తికి మెచ్చి నోరు తెరిపించి నాలుకపై విభూతి రాసారు . ఆనాటి నుండి ఈయన హృదయంలో నిక్షిప్తంగా ఉన్న భక్తిబీజాలు వెలసినాయి.రోజు మోట తోలుతూసులువుగా తత్త్వగీతాలు ఆలపించేవాడు. మోట బొక్కెనలోనుంచి నీళ్లు వచ్చినట్లే ఇదన్న హృదయం నుండి తత్త్వగీతాలు వచ్చేవి. ఈయన తత్త్వాలు విన్న ఆ ప్రాంతపు ప్రసిద్ధ జంగమదేవర పూదోట బసవయ్య ఇదన్న హృదయ క్షేత్రం పక్వమైనట్లు గుర్తించి లింగధారణం చేయించి పంచాక్షరీ మంత్రం ఉపదేశించాడు. ఈయన శిష్యగణం ఎక్కువగా పాలమూరు జిల్లాలోని కల్వకుర్తి, అచ్చంపేట, నాగర్‌కర్నూల్ ప్రాంతాల్లో ఉన్నారు.
IT3 లిప్యంతరీకరణ
IT3 అనగా ఇండిక్ ట్రాన్స్లిటరేషన్ లేక లిప్యంతరీకరణ. దీనిని భారతీయ డిజిటల్ లైబ్రరీ పుస్తకాల వివరాలు దత్తాంశం చేయడానికి వాడారు. అన్ని భారతీయ భాషలకు ఇది అనువుగా వుండి, భాషా పరిశోధనలో ఇతర లిప్యంతరీకరణలకన్నా (itrans లాంటి వాటికన్నా ) మెరుగుగావుంటుంది.
WX లిప్యంతరీకరణ
WX లిప్యంతరీకరణ పద్ధతి భారతీయ భాషలను రోమన్ లిపిలో రాయటానకి వాడతారు. ఈ పద్ధతి ఐఐటి కాన్పూర్ లో మొదలైంది.  ఇది  సహజ భాష గణన ప్రక్రియలో వాడతారు.  దీని ప్రధాన లక్షణాలేమంటేప్రతి ఒక్క అచ్చు, హల్లు ఒకే ఒక విధమైన రోమన్ లిపితో జతచేయబడింది. దీనిని ఆదికలుపు కోడ్ (prefix code) కావున గణన ప్రక్రియలో ఉపయోగంగా వుంటుంది. సాధారణంగా హ్రస్వ అచ్చులకు, సాధారణ హల్లులకు  చిన్న రోమన్ అక్షరాలు, దీర్ఘ అచ్చులకు మరియు వత్తి పలికే హల్లులకు  పెద్ద రోమన్ అక్షరాలు వాడతారు. సాధారణ ట వర్గానికి  సంబంధిత రోమన్ అక్షరాలు మరియు త వర్గానికి w W x X వాడతారు కావున WX పద్ధతి అంటారు. కృత్రిమ తెలుగు భాష ఉచ్ఛారణ పరిశోధనలో వాడతారు.
అనునాశిక 'z' తో సూచిస్తారు. ఉదాహరణకు अँ = az.
ఈ పద్ధతి అని భారతీయ భాషలకు పొడిగించబడింది. మూడు ప్రత్యేక గుర్తులు అనగా  Yతో ISCII లోని తరువాత  అక్షరము, V తో క్రిందటి అక్షరం , Zతో నుక్త వాడతారు. ఉదాహరణగా 'l' దేవనాగరి లో ని ल (U0932) కాగా, 'lY' తో మరాఠీ లో ని ळ (U0933), 'e' దేవనాగరి లో ని ए (U090F) లేక తెలుగులో  ఏ (U0C0F)  కాగా eV అంటే దేవనాగరిలో ऎ (U090E) మరియు తెలుగులో ఎ (U0C0E). అలాగే ka అనగా  దేవనాగరిలో  क మరియు 'kZa' represents क़.